proxectonos/corpus_dominio_legal_administrativo_tmp huggingface dataset:
RESOLUCIÓN do 2 de maio de 1995 pola que se convocan unhas xornadas de estudio sobre o dereito civil de Galicia.
ESCOLA GALEGA DE ADMINISTRACIÓN PÚBLICA — III. OUTRAS DISPOSICIÓNS — 16/05/1995

Dentro das actividades da Escola Galega de Administración Pública para 1995, figura a realización dunhas xornadas de estudio sobre o dereito civil de Galicia, en colaboración co Parlamento de Galicia.
1. Obxecto.
Os días 8 e 9 de xuño de 1995 terán lugar na aula de cultura de Caixa Ourense, unhas xornadas de estudio sobre o dereito civil de Galicia.
O obxectivo destas xornadas é darlle a coñecer á sociedade galega a nova lei de dereito civil de Galicia, os seus precedentes históricos e contido, evidenciando o seu carácter de norma esencial para a regulación das relacións xurídico-privadas dos cidadáns desta comunidade e o marco que lle corresponde no ordenamento xurídico galego.
2. Destinatarios.
Xuristas da comunidade que exerzan a súa actividade no ámbito da universidade, corpos de funcionarios ou ben como profesionais do dereito, así como interesados en xeral.
3. Desenvolvemento e duración.
As xornadas abriranse o xoves, día 8 de xuño, ás 10 horas, e rematará ás 13 horas da mañá do venres, día 9 de xuño.
4. Inscrición.
-Prazo: remata o xoves, día 5 de xuño de 1995.
-Lugar de presentación: no rexistro xeral da EGAP (polígono das Fontiñas, rúa de Madrid, 2-4 -15703, Santiago de Compostela). Tfno. 57 08 00. Telefax nº 57 15 40.
-Forma: as solicitudes de inscrición faranse por escrito, no modelo oficial que figura ó final destas bases. Serán rexeitadas todas aquelas peticións que non reúnan o dito requisito.
As peticións de admisión poderanse enviar por correo ordinario ou por telefax ó número consignado.
-Inscrición fóra de prazo: só se admitirán de quedaren prazas baldeiras, coa condición de que se cumpran os requisitos xerais antes indicados.
A partir do 6 de xuño, os peticionarios poderán obter confirmación da súa posible admisión, chamando por teléfono en días laborables, de 11.30 a 14.45 horas, ó seguinte número: (981) 57 08 00 (Ext. 229), ou ben consultando a lista de admitidos que se expoñerá no taboleiro de anuncios da EGAP 24 horas despois do remate do prazo de presentación de solicitudes.
5. Certificado de asistencia.
Entregaráselles ó remate destas xornadas a aqueles asistentes que concorresen asiduamente a elas, e expresarase neste documento a natureza da actividade e as datas da súa realización.
Santiago de Compostela, 2 de maio de 1995.
Jaime Rodríguez-Arana Muñoz
Director da Escola Galega de Administración Pública
ORDE do 2 de maio de 1995 pola que se modifica parcialmente a do 19 de decembro de 1985 pola que se determinan os nomes oficiais dos topónimos que se relacionan.
CONSELLERÍA DA PRESIDENCIA E ADMINISTRACIÓN PÚBLICA — I. DISPOSICIÓNS XERAIS — 24/05/1995

A Orde do 19 de decembro de 1985, determinou os nomes oficiais dos topónimos pertencentes ós concellos: Allariz, Baltar, Bande, Baños de Molgas, Barbadás, Os Blancos, Calvos de Randín, Castrelo do Val, Coles, Cualedro e Chandrexa de Queixa (Ourense).
O traballo de campo e a documentación utilizados pola Comisión de Toponimia ó longo destes anos aportaron datos que aconsellaron á comisión, na súa sesión plenaria do vintenove de marzo de mil novecentos noventa e cinco, revisa-lo dictame referido a catro topónimos publicados na orde citada (un pertencente ó concello de Baños de Molgas, dous ó concello dos Blancos e un ó concello de Cualedro.)
En consecuencia, esta consellería,
DISPÓN:
Artigo único.-Modifícase a Orde do 19 de decembro de 1985 pola que se determinan os nomes oficiais dos topónimos que se relacionan, no sentido seguinte:
-No concello de Baños de Molgas, parroquia de Almoite (Santa María) onde dicía: «Almoíte», debe dicir: «Almoite».
-No concello dos Blancos, parroquia dos Blancos (San Breixo), onde dicía: «Blancos», debe dicir: «Blancos, Os»; e na parroquia de Nocedo (San Cibrao), onde dicía: «Noveas», debe dicir: «Nóveas».
-No concello de Cualedro, parroquia de Atás (Santa María)), onde dicía: «Estivadas (As)», debe dicir: «Estibadas, As».
Disposición adicional
Do establecido na presente orde e do seu anexo daráselles conta ás autoridades estatais correspondentes para os efectos que cumpran no exercicio das súas funcións.
Disposición derradeira
A presente orde entrará en vigor o día seguinte ó da súa publicación no Diario Oficial de Galicia.
Santiago de Compostela, 2 de maio de 1995.
Dositeo Rodríguez Rodríguez
Conselleiro da Presidencia e Administración Pública
ORDE do 2 de maio de 1995 pola que se modifica parcialmente a do 20 de decembro de 1985 pola que se determinan os nomes oficiais dos topónimos que se relacionan.
CONSELLERÍA DA PRESIDENCIA E ADMINISTRACIÓN PÚBLICA — I. DISPOSICIÓNS XERAIS — 24/05/1995

A Orde do 20 de decembro de 1985, determinou os nomes oficiais dos topónimos pertencentes ós concellos: Entrimo, Esgos, Larouco, Laza, Leiro, Lobeira, Lobios, Maceda, Maside, Sarreaus, Vilar de Barrio, Xunqueira de Ambía e Xunqueira de Espadanedo (Ourense).
O traballo de campo e a documentación utilizados pola Comisión de Toponimia ó longo destes anos aportaron datos que aconsellaron á comisión, na súa sesión plenaria do vintenove de marzo de mil novecentos noventa e cinco, revisa-lo dictame referido a catro topónimos publicados na orde citada (un pertencente ó concello de Leiro, un ó concello de Lobeira e dous ó concello de Maside).
En consecuencia, esta consellería,
DISPÓN:
Artigo único.-Modifícase a Orde do 20 de decembro de 1985 pola que se determinan os nomes oficiais dos topónimos que se relacionan, no sentido seguinte:
-No concello de Leiro, parroquia de Lamas (Santa María), onde dicía: «Carneira», debe dicir: «Pena Corneira».
-No concello de Lobeira, parroquia de Lobeira (San Vicente), onde dicía: «Meas», debe dicir: «Meás».
-No concello de Maside, parroquia do Lago (San Martiño), onde dicía: «Estúnigo», debe dicir: «Estúniga»; e na parroquia de Santa Comba do Trevoedo (Santa Comba), onde dicía: «Carballeira», debe dicir: «Carballeira, A».
Disposición adicional
Do establecido na presente orde e do seu anexo daráselles conta ás autoridades estatais correspondentes para os efectos que cumpran no exercicio das súas funcións.
Disposición derradeira
A presente orde entrará en vigor o día seguinte ó da súa publicación no Diario Oficial de Galicia, Santiago de Compostela, 2 de maio de 1995.
Dositeo Rodríguez Rodríguez
Conselleiro da Presidencia e Administración Pública
ORDE do 2 de maio de 1995 pola que se modifica parcialmente a do 17 de decembro de 1992 pola que se determinan os nomes oficiais dos topónimos que se relacionan pertencentes ós concellos de Betanzos, Cee e Pontedeume (provincia da Coruña); Amoeiro, Avión, O Barco de Valdeorras, Beariz, Carballeda de Avia, O Carballiño, Castro Caldelas, Manzaneda, Porqueira e Xinzo de Limia (provincia de Ourense); e Baiona (provincia de Pontevedra).
CONSELLERÍA DA PRESIDENCIA E ADMINISTRACIÓN PÚBLICA — I. DISPOSICIÓNS XERAIS — 24/05/1995

A Orde do 17 de decembro de 1992 pola que se determinou os nomes oficiais dos topónimos pertencentes ós concellos de: Betanzos, Cee e Pontedeume (A Coruña); Amoeiro, Avión, O Barco de Valdeorras, Beariz, Carballeda de Avia, O Carballiño, Castro Caldelas, Manzaneda, Porqueira e Xinzo de Limia (Ourense); e Baio (Pontevedra).
O traballo de campo e a documentación utilizados pola Comisión de Toponimia ó longo destes anos aportaron datos que aconsellaron á comisión, na súa sesión plenaria do vintenove de marzo de mil novecentos noventa e cinco, revisa-lo dictame referido a un topónimo do concello de Amoeiro e outro do concello de Castro Caldelas, publicados na orde citada.
En consecuencia, esta consellería,
DISPÓN:
Artigo único.-Modifícase a Orde do 17 de decembro de 1992 pola que se determinan os nomes oficiais dos topónimos que se relacionan pertencentes ós concellos de Betanzos, Cee e Pontedeume (provincia da Coruña); Amoeiro, Avión, O Barco de Valdeorras, Beariz, Carballeda de Avia, O Carballiño, Castro Caldelas, Manzaneda, Porqueira e Xinzo de Limia (provincia de Ourense); e Baiona (provincia de Pontevedra), no sentido seguinte:
-No concello de Amoeiro, parroquia de Abruciños (San Xoán), onde dicía: «Xilfonxe», debe dicir: «Guilfonxe».
-No concello de Castro Caldelas, parroquia de San Paio de Abeleda (San Paio), onde dicía: «Coto, O», debe dicir: «Couto, O».
Disposición adicional
Do establecido na presente orde e do seu anexo daráselles conta ás autoridades estatais correspondentes para os efectos que cumpran no exercicio das súas funcións.
Disposición derradeira
A presente orde entrará en vigor o día seguinte ó da súa publicación no Diario Oficial de Galicia.
Santiago de Compostela, 2 de maio de 1995.
Dositeo Rodríguez Rodríguez
Conselleiro da Presidencia e Administración Pública
ORDE do 25 de maio de 1995 pola que se regula o exercicio dos dereitos electorais, do persoal ó servicio da Comunidade Autónoma de Galicia, nas eleccións locais do día 28 de maio de 1995.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 26/05/1995

Convocadas eleccións locais polo Real decreto 489/1995, do 3 de abril, da Presidencia do Goberno, que terán lugar o vindeiro día 28 de maio do presente ano, é preciso adopta-las medidas oportunas para facilita-lo exercicio e cumprimento dos dereitos e deberes do persoal ó servicio desta Administración autonómica.
En consecuencia, en virtude do previsto nos artigos 28, 76 e 78 da Lei orgánica 5/1985, do 19 de xuño, do réxime electoral xeral e disposicións concordantes, esta consellería, de conformidade coas facultades que lle confire o artigo 13 da Lei 4/1988, do 26 de maio, da función pública de Galicia,
DISPÓN:
Primeiro.
O persoal ó servicio da Administración pública de Galicia que o día das eleccións non desfrute do seu descanso semanal terá dereito a un permiso retribuído de catro horas libres para exerce-lo seu dereito ó voto.
Segundo.
1. O persoal nomeado presidente ou vocal de mesas electorais, e os que acrediten a súa condición de interventores, teñen dereito, durante o día da votación, a un permiso retribuído de xornada completa se non desfrutan en tal data de descanso semanal, e a unha reducción da súa xornada de traballo de cinco horas o día inmediatamente posterior.
2. Os que acrediten a súa condición de apoderados teñen dereito a un permiso retribuído durante o día da votación, se non desfrutan nese día de descanso semanal.
Terceiro.
Os directores ou xefes de persoal das dependencias onde presta os seus servicios o persoal afectado por esta orde esixiranlle ó mencionado persoal os oportunos xustificantes expedidos polas mesas electorais de que foi exercido o seu dereito ó voto.
Disposición derradeira
A presente orde entrará en vigor o día seguinte ó da súa publicación no Diario Oficial de Galicia.
Santiago de Compostela, 25 de maio de 1995.
Dositeo Rodríguez Rodríguez
Conselleiro da Presidencia e Administración Pública
DECRETO 136/1995, do 10 de maio, polo que se declara a urxente ocupación, para efectos de expropiación forzosa, pola Deputación Provincial de Lugo, dos bens e dereitos necesarios para a realización das obras do proxecto 30 P.O.L. 94-Barreiros. Trabada-Barreiros, tramo C.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 23/05/1995

A Deputación Provincial de Lugo, en sesión celebrada o día 26 de decembro de 1994, aprobou o proxecto 30 P.O.L. 94-Barreiros. Trabada-Barreiros, tramo C e na mesma sesión acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa. A deputación provincial remitiu a documentación complementaria para a correcta tramitación do expediente con data de entrada no rexistro xeral da Consellería de Xustiza, Interior e Relacións Laborais o día 10 de abril de 1995, baixo o número 3351.
Os bens nos que se concreta a declaración de urxente ocupación están determinados no expediente que se someteu a información pública.
A Dirección Xeral de Calidade Medioambiental e Urbanismo da Consellería de Política Territorial, Obras Públicas e Vivenda, emitiu informe favorable. O dito informe tivo entrada no rexistro xeral da Consellería de Xustiza, Interior e Relacións Laborais o día 31 de marzo de 1995 baixo o número 3020.
Considérase necesaria a declaración de urxente ocupación dos bens e dereitos precisos para a realización das obras do proxecto sinalado, porque as obras estan incluídas no Plan de Obras e Servicios correspondente ó ano 1994.
A competencia para a declaración da urxente ocupación corresponde ó Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude e por proposta do conselleiro de Xustiza, Interior e Relacións Laborais, logo de deliberación do Consello da Xunta de Galicia na súa reunión do día dez de maio de mil novecentos noventa e cinco,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, pola Deputación Provincial de Lugo, para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución
das obras do proxecto 30 P.O.L. 94-Barreiros. Trabada-Barreiros, tramo C.
Santiago de Compostela, dez de maio de mil novecentos noventa e cinco.
Manuel Fraga Iribarne
Presidente
Juan Miguel Diz Guedes
Conselleiro de Xustiza, Interior e Relacións Laborais
CORRECCIÓN de erros.-Orde do 18 de abril de 1995 pola que se regula o procedemento para o reintegro individual de gastos por asistencia a actividades de formación do profesorado non universitario.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 24/05/1995

Advertida a omisión dos anexos correspondentes á devandita orde, no DOG do martes 23 de maio, cómpre a súa publicación a seguir:
DECRETO 144/1995, do 10 de maio, polo que se declara de utilidade pública e urxente execución a concentración parcelaria da zona de Fraíz (A Estrada-Pontevedra).
CONSELLERÍA DE AGRICULTURA, GANDERÍA E MONTES — III. OUTRAS DISPOSICIÓNS — 29/05/1995

As parroquias de Olives e Curantes, que pertencen ó concello da Estrada, están situadas ó norte da provincia de Pontevedra, resultando afectadas pola concentración parcelaria aproximadamente 287 ha.
A dispersión parcelaria que presentan os terreos pertencentes ós lugares de Fraíz e Fieitoso, da parroquia de Olives e Sanmartiño da parroquia de Curantes, posta de manifesto polos agricultores desta mediante solicitude dirixida ó conselleiro de Agricultura, Gandería e Montes, motivou un estudio de viabilidade e de valoración das posibilidades que ofrece a zona para incrementa-lo rendemento dos recursos agropecuarios, deducíndose a conveniencia de levar a cabo a concentración parcelaria por razóns de utilidade pública de interese social.
Na súa virtude, por proposta do conselleiro de Agricultura, Gandería e Montes, formulada conforme o establecido na Lei 10/1985, do 14 de agosto, de concentración parcelaria para Galicia, logo de deliberación do Consello da Xunta de Galicia na súa reunión do día dez de maio de mil novecentos noventa e cinco,
DISPOÑO:
Artigo 1º
Declárase de utilidade pública e urxente execución a concentración parcelaria da zona de Fraíz (A Estrada-Pontevedra).
Artigo 2º
O perímetro da zona será, en principio, o formado polos terreos pertencentes a Fraíz e Fieitoso, da parroquia de Olives, e Sanmartiño da parroquia de Curantes. O referido perímetro quedará en definitiva modificado polas rectificacións, inclusións ou exclusións que se acorden ó amparo dos artigos 23 e seguintes da Lei 10/1985, do 14 de agosto, de concentración parcelaria para Galicia.
Artigo 3º
A esta zona seranlle de aplicación os beneficios económicos programados ou asumidos pola Xunta de Galicia para mellorar ou moderniza-las explotacións agrarias, en concreto, as que sinala o artigo 6 da Lei de concentración parcelaria para Galicia.
Artigo 4º
Os traballos de execución desta concentración parcelaria iniciaranse nun prazo non superior a 6 meses a partir da publicación do presente decreto.
Disposicións derradeiras
Primeira.-Facúltase a Consellería de Agricultura, Gandería e Montes para dicta-las disposicións complementarias que require a execución do presente decreto.
Segunda.-A presente disposición entrará en vigor o día seguinte ó da súa publicación no Diario Oficial de Galicia.
Santiago de Compostela, dez de maio de mil novecentos noventa e cinco.
Manuel Fraga Iribarne
Presidente
Tomás Pérez Vidal
Conselleiro de Agricultura, Gandería e Montes
RESOLUCIÓN do 9 de maio de 1995, da Dirección Xeral de Relacións Laborais, pola que se dá publicidade ó acordo acadado no Procedemento de Conciliación-Mediación, AGA; para a solución dun conflicto de intereses suscitado na Radio Televisión de Galicia, S.A.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 29/05/1995

No cumprimento do artigo 2.f) do Real decreto 1040/1981, sobre rexistro e depósito de convenios colectivos de traballo, faise público o acordo acadado no Procedemento Conciliación-Mediación, AGA -Acordo interprofesional galego sobre procedementos extraxudiciais de solución de conflictos de traballo-, para soluciona-lo conflicto xurdido na Radio Televisión de Galicia, S.A. respecto ó recoñecemento dun complemento salarial de índole persoal para a categoría dos auxiliares de redacción por parte da empresa R.T.V.G., S.A.
Esta Dirección Xeral de Relacións Laborais,
ACORDA:
Primeiro.-Ordena-la inscrición do citado acordo acadado no Procedemento de Conciliación-Mediación, AGA,
Segundo.-Remiti-lo texto orixinal ó correspondente servicio deste centro directivo.
Terceiro.-Dispoñe-la súa publicación no Diario Oficial de Galicia.
Santiago de Compostela, 9 de maio de 1995.
Juan Pedrosa Vicente
Director xeral de Relacións Laborais
ANEXO
-Procedemento Mediación-Conciliación.-Expediente: 8/1995.-Ámbito do conflicto: Radio Televisión de Galicia, S.A.
-Promotora: empresa Radio Televisión de Galicia, S.A.-Contraparte: grupo de auxiliares de redacción da Radio Televisión de Galicia, S.A., representados polo comité de empresa.-Data do acordo: 05.04.95.-Texto do acordo: a empresa comprométese a aboarlle á contraparte afectada o complemento de redacción na contía de 45.000 pesetas ó mes, por catorce pagas ó ano e dende xaneiro de 1995. O dito complemento, que será percibido con independencia do destino, non será en ningún caso compensable nin absorvible, nin tan sequera por posteriores convenios colectivos, e será incrementado no futuro na mesma porcentaxe que se pacte como incremento salarial nos sucesivos convenios, e sen que exista máis que reclamar pola contraparte afectada polas funcións realizadas.
RESOLUCIÓN do 18 de abril de 1995, da Secretaría Xeral da Consellería de Política Territorial, Obras Públicas e Vivenda, pola que se dispón a publicación da parte dispositiva da orde de igual data pola que se lle outorga a aprobación definitiva ó proxecto de reforma puntual do Plan Xeral de Ordenación Urbana de Ourense na zona 4 (Z-4) do SU-33, rúa Xeneral Aranda-marxe dereita do río Miño.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 29/05/1995

O conselleiro de Política Territorial, Obras Públicas e Vivenda, o día 18 de abril de 1995, dictou a orde que na súa parte dispositiva literalmente di:
RESOLVO:
De confomidade co disposto no artigo 132 do Regulamento de planeamento urbanístico, e aceptando e dando por integramente reproducido o informe do Pleno da Comisión Superior de Urbanismo de Galicia, do 17 de marzo de 1995, outorga-la aprobación definitiva ó proxecto de reforma puntual do Plan Xeral de Ordenación Urbana de Ourense na zona 4 (Z-4) do SU-33, rúa Xeneral Aranda-marxe dereita do río Miño, que fora aprobado provisionalmente polo Concello de Ourense na súa sesión do 14 de xullo de 1994, coa expresa puntualización de que a execución da nova ordenación deberá levarse adiante mediante algún dos mecanismos previstos nos artigos 199 e seguintes da Lei do solo, ou mediante a constitución da servidume a que fai referencia o artigo 211 do mesmo texto legal.
Notifíquese a presente resolución e publíquese a súa parte dispositiva con expresión dos recursos legalmente procedentes.
O que se fai público para xeral coñecemento e para os efectos oportunos, e advírtese que contra a dita orde, que se transcribe definitiva en vía administrativa, cabe recurso contencioso-administrativo ante a Sala do Contencioso do Tribunal Superior de Xustiza de Galicia, no prazo de dous meses contados desde o día seguinte ó da súa notificación ou publicación, lembrando que se debe comunicar previamente a esta consellería a devandita interposición conforme o artigo 110.3º da Lei 30/1992 de réxime xurídico das administracións públicas e do procedemento administrativo común.
Santiago de Compostela, 18 de abril de 1995.
José Antonio Fernández Vázquez
Secretario xeral da Consellería de Política Territorial, Obras Públicas e Vivenda
DECRETO 143/1995, do 10 de maio, polo que se declara de utilidade pública e urxente execución a concentración parcelaria da zona de Sabrexo (Vila de Cruces-Pontevedra).
CONSELLERÍA DE AGRICULTURA, GANDERÍA E MONTES — III. OUTRAS DISPOSICIÓNS — 29/05/1995

A parroquia de Sabrexo, que pertence ó concello de Vila de Cruces, está situada ó nordeste de Pontevedra, resultando afectada pola concentración parcelaria aproximadamente 865 ha.
A dispersión parcelaria que presentan os terreos da dita parroquia, posta de manifesto polos agricultores desta mediante solicitude dirixida ó conselleiro de Agricultura, Gandería e Montes, motivou un estudio de viabilidade e de valoración das posibilidades que ofrece a zona para incrementa-lo rendemento dos recursos agropecuarios, deducíndose a conveniencia de levar a cabo a concentración parcelaria por razóns de utilidade pública de interese social.
Na súa virtude, por proposta do conselleiro de Agricultura, Gandería e Montes, formulada conforme o establecido na Lei 10/1985, do 14 de agosto, de concentración parcelaria para Galicia, logo de deliberación do Consello da Xunta de Galicia na súa reunión do día dez de maio de mil novecentos noventa e cinco,
DISPOÑO:
Artigo 1º
Declárase de utilidade pública e urxente execución a concentración parcelaria da zona de Sabrexo (Vila de Cruces-Pontevedra).
Artigo 2º
O perímetro da zona será, en principio, o correspondente á totalidade dos terreos da parroquia de Sabrexo (Vila de Cruces-Pontevedra). O referido perímetro quedará en definitiva modificado polas rectificacións, inclusións ou exclusións que se acorden ó amparo dos artigos 23 e seguintes da Lei 10/1985, do 14 de agosto, de concentración parcelaria para Galicia.
Artigo 3º
A esta zona seranlle de aplicación os beneficios económicos programados ou asumidos pola Xunta
de Galicia para mellorar ou moderniza-las explotacións agrarias, en concreto, as que sinala o artigo 6 da Lei de concentración parcelaria para Galicia.
Artigo 4º
Os traballos de execución desta concentración parcelaria iniciaranse nun prazo non superior a 6 meses a partir da publicación do presente decreto.
Disposicións derradeiras
Primeira.-Facúltase a Consellería de Agricultura, Gandería e Montes para dicta-las disposicións complementarias que require a execución do presente decreto.
Segunda.-A presente disposición entrará en vigor o día seguinte ó da súa publicación no Diario Oficial de Galicia.
Santiago de Compostela, dez de maio de mil novecentos noventa e cinco.
Manuel Fraga Iribarne
Presidente
Tomás Pérez Vidal
Conselleiro de Agricultura, Gandería e Montes
RESOLUCIÓN do 18 de abril de 1995, da Secretaría Xeral da Consellería de Política Territorial, Obras Públicas e Vivenda, pola que se dispón a publicación da parte dispositiva da Orde do 17 de iguais mes e ano pola que se lle outorga a aprobación definitiva á modificación do Plan Xeral de Ordenación Urbana de Ferrol (A Coruña) no ámbito do PE-12 (plan especial: Fenya).
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 29/05/1995

O conselleiro de Política Territorial, Obras Públicas e Vivenda, o día 17 de abril de 1995, dictou a orde que na súa parte dispositiva literalmente di:
RESOLVO:
De conformidade co disposto no artigo 132 do Regulamento de planeamento urbanístico, e aceptando e dando por integramente reproducido o informe do Pleno da Comisión Superior de Urbanismo de Galicia, do 17 de marzo de 1995, outorga-la aprobación definitiva á modificación do Plan Xeral de Ordenación Urbana de Ferrol (A Coruña) no ámbito do PE-12 (plan especial: Fenya), que fora aprobada provisionalmente polo Concello de Ferrol na súa sesión do 27 de maio de 1994, coas puntualizacións sinaladas no informe da Comisión Provincial de Urbanismo da Coruña emitido na súa sesión do 26 de setembro de 1994, do xeito plasmado no documento refundido remitido polo concello a esta consellería por medio do escrito do 20 de decembro de 1994 e, na súa virtude, acórdase a aprobación do mencionado documento refundido, como documento único e definitivo que comprende a modificación citada.
Notifíquese a presente resolución e publíquese a súa parte dispositiva con expresión dos recursos legalmente procedentes.
O que se fai público para xeral coñecemento e para os efectos oportunos, e advírtese que contra a dita orde, que se transcribe definitiva en vía administrativa, cabe recurso contencioso-administrativo ante a Sala do Contencioso do Tribunal Superior de Xustiza de Galicia, no prazo de dous meses contados desde o día seguinte ó da súa notificación ou publicación, lembrando que se debe comunicar previamente a esta consellería a devandita interposición conforme o artigo 110.3º da Lei 30/1992 de réxime xurídico das administracións públicas e do procedemento administrativo común.
Santiago de Compostela, 18 de abril de 1995.
José Antonio Fernández Vázquez
Secretario xeral da Consellería de Política Territorial, Obras Públicas e Vivenda
RESOLUCIÓN do 22 de marzo de 1995, da Dirección Xeral da Función Pública, pola que se emprazan as partes interesadas no recurso contencioso-administrativo número 01/0000230/1995, interposto por Antonio Mariño Vázquez.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 29/05/1995

O 13 de marzo de 1995, a Dirección Xeral da Función Pública recibe da Sala do Contencioso-Administrativo, sección primeira, do Tribunal Superior de Xustiza de Galicia, providencia pola que se admite o recurso contencioso-administrativo nº 01/0000230/1995 interposto por Antonio Mariño Vázquez contra resolución do conselleiro da Presidencia e Administración Pública de 9-12-1994, sobre expediente disciplinario como responsable de falta moi grave con sanción de cambio de residencia.
En consecuencia, esta dirección xeral acordou nesta data de conformidade co disposto no artigo 64 da Lei do 27 de decembro de 1956, reguladora da xurisdicción contencioso-administrativa, modificada pola Lei 10/1992, do 30 de abril, a remisión do correspondente expediente administrativo á referida sala, o que se notifica para xeral coñecemento a tódalas persoas interesadas no procedemento e son emprazadas para que poidan comparecer en forma en autos na Sala do Contencioso-Administrativo do Tribunal Superior de Xustiza de Galicia no prazo de nove días.
Santiago de Compostela, 22 de marzo de 1995.
Joaquín López-Rúa Soler
Director xeral da Función Pública
CONSELLERÍA DE POLÍTICA TERRITORIAL, OBRAS PÚBLICAS
E VIVENDA
CORRECCIÓN de erros.-Orde do 16 de febreiro de 1995 sobre a implantación anticipada do bacharelato na Comunidade Autónoma de Galicia.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 29/05/1995

Advertidos erros na devandita orde publicada no DOG nº 60, do luns, 27 de marzo, cómpre face-las oportunas correccións:
-Artigo 11. Itinerarios formativos.
Onde di: «segundo o modelo», que se establece no anexo II, debe dicir: «respectando a estructura e organización» que se establece no anexo II.
-Anexo I. Cadro horario.
Na primeira fila da columna materias comúns de 2º, onde di: «Historia de España», debe dicir: «Historia».
Na segunda fila da columna horas de 2º, onde di: «16», debe dicir: «12».
-Anexo II Modalidades do bacharelato.
Na segunda fila optativas de 2º curso da columna Humanidades e Ciencias Sociais, opción A, onde di: «Literatura galega», debe dicir: «Literatura galega do s. XX», e débese engadir: «Introducción ás CC. políticas e socioloxía».
Na segunda fila optativas de 2º curso da columna Humanidades e Ciencias Sociais, opción B, débese engadir: «Literatura galega do s. XX» e «Literarutas hispánicas».
DECRETO 142/1995, do 10 de maio, polo que se declara de utilidade pública e urxente execución a concentración parcelaria da zona de Santa Uxía de Lobás (O Carballiño-Ourense).
CONSELLERÍA DE AGRICULTURA, GANDERÍA E MONTES — III. OUTRAS DISPOSICIÓNS — 29/05/1995

A parroquia de Santa Uxía de Lobás, que pertence ó concello do Carballiño, está situada ó noroeste de Ourense, resultando afectada pola concentración parcelaria aproximadamente 360 ha.
A dispersión parcelaria que presentan os terreos da dita parroquia, posta de manifesto polos agricultores desta mediante solicitude dirixida ó conselleiro de Agricultura, Gandería e Montes, motivou un estudio de viabilidade e de valoración das posibilidades que ofrece a zona para incrementa-lo rendemento dos recursos agropecuarios, deducíndose a conveniencia de levar a cabo a concentración parcelaria por razóns de utilidade pública de interese social.
Na súa virtude, por proposta do conselleiro de Agricultura, Gandería e Montes, formulada conforme o establecido na Lei 10/1985, do 14 de agosto, de concentración parcelaria para Galicia, logo de deliberación do Consello da Xunta de Galicia na súa reunión do día dez de maio de mil novecentos noventa e cinco,
DISPOÑO:
Artigo 1º
Declárase de utilidade pública e urxente execución a concentración parcelaria da zona de Santa Uxía de Lobás (O Carballiño-Ourense).
Artigo 2º
O perímetro da zona será, en principio, o formado polos terreos correspondentes ós lugares de Costoia, Valfrío, Bertamil, Larouce, Trigas, Xuio, Dornela, Boedes e Paradela, todos eles pertencentes á parroquia de Santa Uxía de Lobás (O Carballiño-Ourense). O referido perímetro quedará en definitiva modificado polas rectificacións, inclusións ou exclusións que se acorden ó amparo dos artigos 23 e seguintes da Lei 10/1985, do 14 de agosto, de concentración parcelaria para Galicia.
Artigo 3º
A esta zona seranlle de aplicación os beneficios económicos programados ou asumidos pola Xunta de Galicia para mellorar ou moderniza-las explotacións agrarias, en concreto, as que sinala o artigo 6 da Lei de concentración parcelaria para Galicia.
Artigo 4º
Os traballos de execución desta concentración parcelaria iniciaranse nun prazo non superior a 6 meses a partir da publicación do presente decreto.
Disposicións derradeiras
Primeira.-Facúltase a Consellería de Agricultura, Gandería e Montes para dicta-las disposicións complementarias que require a execución do presente decreto.
Segunda.-A presente disposición entrará en vigor o día seguinte ó da súa publicación no Diario Oficial de Galicia.
Santiago de Compostela, dez de maio de mil novecentos noventa e cinco.
Manuel Fraga Iribarne
Presidente
Tomás Pérez Vidal
Conselleiro de Agricultura, Gandería e Montes
RESOLUCIÓN do 18 de abril de 1995, da Secretaría Xeral da Consellería de Política Territorial, Obras Públicas e Vivenda, pola que se dispón a publicación da parte dispositiva da Orde do 17 de iguais mes e ano pola que se lle outorga a aprobación definitiva ó proxecto de modificación do Plan Xeral de Ordenación Urbana de Lugo na zona de Porta Miñá.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 29/05/1995

O conselleiro de Política Territorial, Obras Públicas e Vivenda, o día 17 de abril de 1995, dictou a orde que na súa parte dispositiva literalmente di:
RESOLVO:
De conformidade co disposto no artigo 132 do Regulamento de planeamento urbanístico, e aceptando e dando por integramente reproducidos os informes emitidos pola Comisión Territorial do Patrimonio Histórico-Artístico (26 de novembro de 1993) e polo Pleno da Comisión Superior de Urbanismos de Galicia (17 de marzo de 1995), outorga-la aprobación definitiva ó proxecto de modificación do Plan Xeral de Ordenación Urbana de Lugo na zona de
Porta Miñá, que fora aprobado provisionalmente polo Concello de Lugo na súa sesión do 30 de decembro de 1993, coas seguintes puntualizacións:
1. Elimínanse aqueles extremos do proxecto que, sen encontrar soporte nin xustificación na modificación proxectada, afectan determinacións do vixente plan xeral; especificamente as seguintes: 3311 c), 3312 b), 3313, 3315, 3324, cadro J3301, 345, 41, 421 c), g), j), l), n), ñ), s) e v), 43, ordenanza 05 (punto 0531.b) e 44.
2. Elimínanse as previsións relativas á compátibilización pormenorizada no subsolo dos espacios libres de aparcamentos subterráneos.
3. O plan especial previsto no ámbito da modificación deberá suxeitarse integramente ó informe emitido o 26 de novembro de 1993 pola Comisión Territorial do Patrimonio Histórico-Artístico de Lugo.
Notifíquese a presente resolución e publíquese a súa parte dispositiva con expresión dos recursos legalmente procedentes.
O que se fai público para xeral coñecemento e para os efectos oportunos, e advírtese que contra a dita orde, que se transcribe definitiva en vía administrativa, cabe recurso contencioso-administrativo ante a Sala do Contencioso do Tribunal Superior de Xustiza de Galicia, no prazo de dous meses contados desde o día seguinte ó da súa notificación ou publicación, lembrando que se debe comunicar previamente a esta consellería a devandita interposición conforme o artigo 110.3º da Lei 30/1992, de réxime xurídico das administracións públicas e do procedemento administrativo común.
Santiago de Compostela, 18 de abril de 1995.
José Antonio Fernández Vázquez
Secretario xeral da Consellería de Política Territorial, Obras públicas e Vivenda
RESOLUCIÓN do 5 de maio de 1995, da Secretaría Xeral da Consellería de Política Territorial, Obras Públicas e Vivenda, pola que se dispón a publicación da parte dispositiva da Orde do 3 de iguais mes e ano pola que se outorga aprobación definitiva ó proxecto do plan especial de reforma interior nunha parcela sita entre as rúas Valle Inclán, Virrey Osorio e Avda. de Calvo Sotelo na Coruña (A Coruña), promovido pola Compañía de María.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 29/05/1995

O conselleiro de Política Territorial, Obras Públicas e Vivenda, o día 3 de maio de 1995, dictou a orde que na súa parte dispositiva literalmente di:
«Resolvo: de conformidade co disposto no artigo 132 do Regulamento de planeamento urbanístico, e aceptando e dando por integramente reproducido o informe do Pleno da Comisión Superior de Urbanismo de Galicia do 17 de marzo de 1995, outorga-la aprobación definitiva ó proxecto do plan especial de reforma interior nunha parcela sita entre as rúas Valle Inclán, Virrey Osorio e Avda. de Calvo Sotelo na Coruña (A Coruña), promovido pola Compañía de María, que fora aprobado provisionalmente polo Concello da Coruña na súa sesión do 17 de outubro de 1994, coa expresa puntualización de que a regulación das alturas debe quedar clarificada no sentido de non deixar fóra de ordenación as actuais edificacións do colexio existente na actualidade en terreos de propiedade da Compañía de María.
Notifíquese a presente orde e publíquese a súa parte dispositiva con expresión dos recursos legalmente procedentes».
O que se fai público para xeral coñecemento e para os efectos oportunos, advertíndose que contra a dita orde, que se transcribe definitiva en vía administrativa, cabe recurso contencioso-administrativo ante a Sala do Contencioso do Tribunal Superior de Xustiza de Galicia, no prazo de dous meses contados desde o día seguinte ó da súa notificación ou publicación lembrando que se debe comunicar previamente a esta consellería a devandita interposición conforme o artigo 110.3º da Lei 30/1992, de réxime xurídico das administracións públicas e do procedemento administrativo común.
Santiago de Compostela, 5 de maio de 1995.
José Antonio Fernández Vázquez
Secretario xeral da Consellería de Política Territorial, Obras Públicas e Vivenda
RESOLUCIÓN do 20 de abril de 1995, da Secretaría Xeral de Consellería de Política Territorial, Obras Públicas e Vivenda, pola que se dispón a publicación da parte dispositiva da orde de iguais mes e ano pola que se lle outorga a aprobación definitiva ó proxecto de modificación puntual do Plan Xeral de Ordenación Urbana de Ourense nas zonas 7 e 8 do SU-27.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 29/05/1995

O conselleiro de Política Territorial, Obras Públicas e Vivenda, o día 20 de abril de 1995, dictou a orde que na súa parte dispositiva literalmente di:
RESOLVO:
De conformidade co disposto no artigo 132 do Regulamento de planeamento urbanístico, e aceptando e dando por integramente reproducido o informe do Pleno da Comisión Superior de Urbanismo
de Galicia do 17 de marzo de 1995, outorga-la aprobación definitiva ó proxecto de modificación puntual do Plan Xeral de Ordenación Urbana de Ourense nas zonas 7 e 8 do SU-27, que fora aprobado provisionalmente polo Concello de Ourense na súa sesión do 8 de setembro de 1994.
Notifíquese a presente resolución e publíquese a súa parte dispositiva con expresión dos recursos legalmente procedentes.
O que se fai público para xeral coñecemento e para os efectos oportunos, e advírtese que contra a dita orde, que se transcribe definitiva en vía administrativa, cabe recurso contencioso-administrativo ante a Sala do Contencioso do Tribunal Superior de Xustiza de Galicia, no prazo de dous meses contados desde o día seguinte ó da súa notificación ou publicación, lembrando que se debe comunicar previamente a esta consellería a devandita interposición conforme o artigo 110.3º da Lei 30/1992, de réxime xurídico das administracións públicas e do procedemento administrativo común.
Santiago de Compostela, 20 de abril de 1995.
José Antonio Fernández Vázquez
Secretario xeral da Consellería de Política Territorial, Obras Públicas e Vivenda
RESOLUCIÓN do 18 de abril de 1995, da Secretaría Xeral da Consellería de Política Territorial, Obras Públicas e Vivenda, pola que se dispón a publicación da parte dispositiva da Orde do 17 de iguais mes e ano pola que se lle outorga a aprobación definitiva ó proxecto do Plan Especial de Protección e Mellora do Medio Natural na praia de Doniños, municipio de Ferrol (A Coruña).
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 29/05/1995

O conselleiro de Política Territorial, Obras Públicas e Vivenda, o día 17 de abril de 1995, dictou a orde que na súa parte dispositiva literalmente di:
RESOLVO:
De conformidade co disposto no artigo 132 do Regulamento de planeamento urbanístico, e aceptando e dando por integramente reproducido o informe do Pleno da Comisión Superior de Urbanismo de Galicia, do 17 de marzo de 1995, outorga-la aprobación definitiva ó proxecto do Plan Especial de Protección e Mellora do Medio Natural na praia de Doniños, municipio de Ferrol (A Coruña), que fora aprobado provisionalmente polo Concello de Ferrol na súa sesión do 29 de abril de 1994.
Notifíquese a presente resolución e publíquese a súa parte dispositiva con expresión dos recursos legalmente procedentes.
O que se fai público para xeral coñecemento e para os efectos oportunos, e advírtese que contra a dita orde, que se transcribe definitiva en vía administrativa, cabe recurso contencioso-administrativo ante a Sala do Contencioso do Tribunal Superior de Xustiza de Galicia, no prazo de dous meses contados desde o día seguinte ó da súa notificación ou publicación, lembrando que se debe comunicar previamente a esta consellería a devandita interposición conforme o artigo 110.3º da Lei 30/1992, de réxime xurídico das administracións públicas e do procedemento administrativo común.
Santiago de Compostela, 18 de abril de 1995.
José Antonio Fernández Vázquez
Secretario xeral da Consellería de Política Territorial, Obras Públicas e Vivenda
RESOLUCIÓN do 18 de abril de 1995, da Secretaría Xeral da Consellería de Política Territorial, Obras Públicas e Vivenda, pola que se dispón a publicación da parte dispositiva da Orde do 17 de iguais mes e ano pola que se lle outorga a aprobación definitiva ó proxecto de modificación puntual do Plan Xeral de Ordenación Urbana de Ourense con relación ó sector A-6 (predio Pombeiro), promovido por María Antonia Rodríguez López.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 29/05/1995

O conselleiro de Política Territorial, Obras Públicas e Vivenda, o día 17 de abril de 1995, dictou a orde que na súa parte dispositiva literalmente di:
RESOLVO:
De conformidade co disposto no artigo 132 do Regulamento de planeamento urbanístico, e aceptando e dando por integramente reproducido o infor
me do Pleno da Comisión Superior de Urbanismo de Galicia, do 17 de marzo de 1995, outorga-la aprobación definitiva ó proxecto de modificación puntual do Plan Xeral de Ordenación Urbana de Ourense con relación ó sector A-6 (predio Pombeiro), promovido por María Antonia Rodríguez López, que fora aprobado provisionalmente polo Concello de Ourense na súa sesión do 15 de abril de 1993, coa expresa puntualización de que se suprimen as modificacións relativas ó trazado do novo viario e a previsión da superficie de reserva para uso dotacional docente, quedando polo tanto elas substraídas de tal aprobación definitiva.
Notifíquese a presente resolución e publíquese a súa parte dispositiva con expresión dos recursos legalmente procedentes.
O que se fai público para xeral coñecemento e para os efectos oportunos, e advírtese que contra a dita orde, que se transcribe definitiva en vía administrativa, cabe recurso contencioso-administrativo ante a Sala do Contencioso do Tribunal Superior de Xustiza de Galicia, no prazo de dous meses contados desde o día seguinte ó da súa notificación ou publicación, lembrando que se debe comunicar previamente a esta consellería a devandita interposición conforme o artigo 110.3º da Lei 30/1992, de réxime xurídico das administracións públicas e do procedemento administrativo común.
Santiago de Compostela, 18 de abril de 1995.
José Antonio Fernández Vázquez
Secretario xeral da Consellería de Política Territorial, Obras Públicas e Vivenda
RESOLUCIÓN do 20 de xuño de 1995 pola que se lle concede a acreditación de laboratorio de ensaios para o control de calidade da construcción ó laboratorio Norcontrol, S.A., con domicilio na Estr. N-VI, km 582,6, 15168 Sada (A Coruña).
INSTITUTO GALEGO DA VIVENDA E SOLO — III. OUTRAS DISPOSICIÓNS — 01/08/1995

De acordo co establecido nos artigos 2 e 3 do Decreto 441/1990, do 6 de setembro (DOG do 24 de setembro de 1990), a orde do MOPU do 15 de febreiro (BOE do 27 de febreiro de 1990), e por proposta da Dirección Técnica de Construccións e con informe favorable do LACACE conforme establecen os artigos 12.g e 20.a
do Decreto 108/1991, do 27 de marzo (DOG do 12 de abril), esta dirección xeral,
RESOLVEU:
Cancelar, por cambio de domicilio, a inscrición no Rexistro da Acreditación de Laboratorio de Ensaios para o Control de Calidade da Construcción a Norcontrol, S.A., con domicilio no polígono da Grela-Bens, r/ Gutemberg, 42, 15008 A Coruña, e,
Concede-la acreditación de laboratorio de ensaios para o control de calidade da construccilón a Norcontrol, S.A., con domicilio na Estr. N-VI, km 582,6, 15168 Sada (A Coruña), polo prazo e condicións a que se refire o artigo 4 do Decreto 441/1990, do 6 de setembro, nas áreas de:
* AS, Área de control in situ da execución da soldadura de elementos estructurais de aceiro, co numero 15011AS91.
* SE, Área de ensaios de laboratorio de mecánica do solo, co numero 15013SE91.
* ST, Área de mostras inalteradas, ensaios e probas in situ de solos, co número 15029ST92.
* SV, Área de solos, áridos, mesturas bituminosas e os seus materiais constituíntes en viais, co número 15043SV93.
* HA, Área de control de formigón en masa ou armado e os seus materiais constituíntes: cemento, áridos, auga, aceiro para armaduras, edicións e aditivos, co número 15050HA95.
O que se fai público para xeral coñecemento.
Santiago de Compostela, 20 de xuño de 1995.
José Antonio Redondo López
Director xeral do Instituto Galego da Vivenda e Solo
95-05270
ACORDO do 13 de xullo de 1995, do Pleno do Consello de Contas, polo que se emprazan as partes interesadas no recurso contencioso-administrativo número 01/0001217/1995, interposto por Máximo García Serrano.
CONSELLO DE CONTAS DE GALICIA — III. OUTRAS DISPOSICIÓNS — 01/08/1995

O 6 de xullo de 1995, o Pleno do Consello de Contas recibiu da Sala do Contencioso-Administrativo, sección primeira do Tribunal Superior de Xustiza de Galicia, providencia pola que se admite o recurso contencioso-administrativo número 01/0001217/1995, interposto por Máximo García Serrano contra o acordo plenario do Consello de Contas do 9 de marzo de 1995 contra outro da Comisión de Goberno do 11-10-1994, sobre provisión de postos de auditores (DOG nº 221, do 16-11-1994).
En consecuencia, este consello acordou nesta data, e de conformidade co disposto no artigo 64 da Lei do 27 de decembro de 1956, reguladora da xurisdicción contencioso-administrativa modificada pola Lei 10/1992, do 30 de abril, a remisión do correspondente expediente administrativo á referida sala. O que notifica para xeral coñecemento de tódalas persoas interesadas no procedemento, que son emprazadas para que poidan compareceren forma legal en autos na Sala do Contencioso-Administrativo do Tribunal Superior de Xustiza de Galicia no prazo de nove días.
Santiago de Compostela, 14 de xullo de 1995.
Carlos G. Otero Díaz
Conselleiro maior
4577
CORRECCIÓN de erros.-Decreto 59/1995, do 24 de febreiro, polo que se determinan os nomes oficiais das parroquias pertencentes ós concellos de: Boborás; Piñor; Pobra de Trives, A; Teixeira, A; Trasmiras; Verín; Vilamartín de Valdeorras; Vilardevós e Vilariño de Conso.
CONSELLERÍA DA PRESIDENCIA E ADMINISTRACIÓN PÚBLICA — I. DISPOSICIÓNS XERAIS — 27/04/1995

Advertido erro no devandito decreto publicado no DOG nº 46, do 7 de marzo de 1995, cómpre face-la oportuna corrección:
Na páxina 1.769, concello de Vilariño de Conso, na columna nome oficial, onde di: « Mormentelos (Nosa Sra. do O)», debe dicir: «Mormentelos (Nosa Sra. da 0)».
DECRETO 228/1995, do 28 de xullo, polo que se nomea presidente do Consello de Administración do ente público Portos de Galicia a Emilio García Gallego, director xeral de Obras Públicas da Consellería de Política Territorial, Obras Públicas e Vivenda.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — II. AUTORIDADES E PERSOAL — 01/08/1995

A Lei 5/1994, do 29 de decembro, de creación do ente público Portos de Galicia, regula no capítulo II a súa estructura orgánica, e recolle no seu artigo 5 os órganos do ente, que son os seguintes:
1º.-O presidente do Consello de Administración.
2º.-O Consello de Administración.
3º.-O director.
No artigo 6 regúlase a figura do Consello de Administración como órgano superior de dirección e xestión do ente público.
Así mesmo, no parágrafo 2 do citado artigo, sinálase que o presidente do Consello de Administración será nomeado polo Consello da Xunta de Galicia por proposta do conselleiro competente en materia de portos.
Na súa virtude, logo de deliberación do Consello da Xunta de Galicia, por proposta do conselleiro de Política Territorial, Obras Públicas e Vivenda, na súa
reunión do día vinteoito de xullo de mil novecentos noventa e cinco,
DISPOÑO:
Artigo único.-Nomear a Emilio García Gallego, director xeral de Obras Públicas da Consellería de Política Territorial, Obras Públicas e Vivenda, presidente do Consello de Administración do ente público Portos de Galicia.
Disposición derradeira
O presente decreto entrará en vigor o mesmo día da súa publicación no Diario Oficial de Galicia.
Santiago de Compostela, vinteoito de xullo de mil novecentos noventa e cinco.
Manuel Fraga Iribarne
Presidente
José Cuiña Crespo
Conselleiro de Política Territorial, Obras Públicas e Vivenda
9505336